Od velikog su značaja predstojeći izbori u BIH, 2/7/02. - 2002-07-02
Međutim, prilikom mog nedavnog boravka bila sam pomalo iznenađena tamošnjom apatijom u vezi tih izbora, kaže za Glas Amerike Elizabeth
Međunarodna zajednica ulaže izuzetne napore u tom cilju. Mi u Sjedinjenim Državama taj proces nazivamo “pospješivanje dana kada će lokalne vlasti ostvariti samostalnu upravu”. Važan element u tome je uspostavljanje sigurnosti širom zemlje, čemu prethodi formiranje adekvatnih policijskih snaga. Adekvatna sigurnost je očigledno veoma važna za svakodnevni život građana. Bosansko-hercegovačka policija, pri tom, treba da se organizuje kao multietnička. Stoga, Sjedinjene Države čvrsto podržavaju tekuću obuku policijskih snaga u Bosni i Hercegovini koju vrši međunarodna policija, i koja će se nastaviti pod mandatom Evropske Unije.” VOA: Paddy Ashdown je novi Visoki predstavnik u Bosni i Hercegovini. Šta očekujete da će biti njegovi sledeći koraci? JONES: “Lord Ashdown se zalaže za sprovođenje vladavine zakona. Međunarodna zajednica kao i Sjedinjene Države su usredsređene -- kao što sam već rekla -- na uspostavljanju multietničkih policijskih snaga koje će uživati povjerenje građana Bosne i Hercegovine. Ali, kako je to ističe lord Ashdown, policijske snage neće biti efikasne ukoliko ostali elementi pravnog sistema ne funkcioniraju kako treba. Zato se gospodin Ashdown fokusirao na reformu pravosuđa, vjerodostojnog tužilaštva i slično. Sve to uživa znatnu podršku međunarodne zajednice i Sjedinjenih Država”. VOA: Vi ste nedavno posjetili Bosnu i Hercegovinu, kako ocjenjujete rad međunarodne misije i tamošnju situaciju? JONES: “Svi mi, prije svega smatramo da je lord Ashdown vrlo dobro i precizno odredio svoju misiju u Bosni i Hercegovini. On je izrazito fokusiran na važnost smanjenja međunarodnog prisustva i nalaženja puteva da građani Bosne i Hercegovine igraju sve odlučniju ulogu u institucijama zemlje, kojima treba u potpunosti da ovladaju. U tom su kontekstu od izuzetne važnosti su predstojeći izbori u Bosni i Hercegovini. Međutim, prilikom mog nedavnog boravka bila sam pomalo iznenađena tamošnjom apatijom u vezi tih izbora. Smatram da bi građani Bosne i Hercegovine ovog puta trebalo da se posebno dobro organiziraju i pripreme za izbore, jer će institucije i ljudi koje budu izabrali imati četvorogodišnji mandat, što će biti veoma važan korak za proces ostvarivanja samostalne uprave u Bosni i Hercegovini. Inače, mislim da je sadašnji trend dobar i da lord Ashdown ima ispravan odnos prema tom pitanju. On u tom cilju želi da sarađuje sa političkim i privrednim predstavnicima zemlje. No, rekla bih da je možda najveća prepreka nespremnost bosansko-hercegovačkh lidera da preuzmu odgovornost za budućnost svoje zemlje. Veoma je važno da se angažiraju, da donose odluke i preuzmu rizik -- koji uvijek postoji -- u cilju osiguranja prosperiteta zemlje.” VOA : Pređimo na međunarodnu misiju u Makedoniji. Kako ocjenjujete primjenu okvirnog mirovnog sporazuma za Makedoniju? JONES: “Primjena je odnedavno krenula veoma dobro. Taj sporazum inače smatramo veoma značajnim uzorom u pogledu način na koji je međunarodna zajednica sarađivala sa političkim predstavnicima u Makedoniji za postizanje Ohridskog sporazuma. Evropska Unija, na čelu sa Visokim prestavnikom Javierom Solanom, odigrala je snažnu vodeću ulogu. NATO je takođe imao bitnu ulogu. Lord Robertson je učestano odlazio u Makedoniju. Evropska Unija i NATO su istovremeno uputili svoje stalne predstavnike u Makedoniji. Sjedinjene Države su takođe veoma energično tražile od makedonskih političkih lidera da prihvate elemente okvirnog sporazuma. Ja pozdravljam makedonsko vođstvo na usvajanju većine ustavnih reformi, preostaje usvajanje još dva zakona -- što treba učiniti. Međutim, bitna je i primjena svih tih zakona, koji se zasnivaju na načelu da Makedonija teži i može da ostvari uspješno multi-etničko društvo. Makedonija je pokazala da je sposobna za kompromis i da je spremna da usvoji i sprovede zakone, koji će joj obezbijediti bolju perspektivu. Mi u Sjedinjenim Državama smo optimistični u tom pogledu.”